ต้องให้เลือดทุกเดือนจะมีลูกได้ไหมคะ
สวัสดีค่ะ จากโรคประจำตัวที่เล่ามา โดยทั่วไปแพทย์จะแนะนำให้คุมกำเนิด หลีกเลี่ยงการตั้งครรภ์นะคะ เพราะ 2เหตุผลหลัก คือ-ตัวคนไข้ที่เป็นโรคธาลัสซีเมียที่ต้องให้เลือดทุกเดือน ถือว่ามีความรุนแรงของโรคมากพอควร ดังนั้นการตั้งครรภ์นี้จะทำให้คนไข้แย่ลง ก่อให้เกิดอันตรายได้ โดยเฉพาะด้านหัวใจที่ต้องทำงานมากขึ้น และโลหิตจางจะแย่ลงช่วงตั้งครรภ์ค่ะ-การที่คนไข้เป็นโรคธาลัสซีเมียจะสามารถถ่ายทอดโรคนี้สู่ลูกได้ หากสามีของคนไข้มีโรคนี้ หรือเป็นพาหะของโรคนี้ มีโอกาสเสี่ยงที่ลูกจะเป็นโรคธาลัสซีเมียที่รุนแรงได้ค่ะดังนั้นแนะนำ ให้คุมกำเนิดก่อนนะคะ และสอบถามเรื่องนี้กับแพทย์ผู้ดูแลอีกทีก่อนนะคะ